<classify> SERIKALI kwa kushirikiana na serikali ya Canada imetumia dola milioni 53 sawa na Sh bilioni 92 kwa ajili ya kutekeleza mradi wa ubora wa elimu kwa ualimu TESP ambapo ni miundombinu, mfumo wa Tehama na vitendea kazi katika vyuo vya ualimu 35 nchi nzima.Mratibu wa mradi huo wa Tesp kutoka Wizara ya Elimu Sayansi na Teknolijia Ignas Chonya amesema, kompyuta 780 tayari zimesambazwa vyuo vyote, UPS 780, projekta 100, mashine kwa ajili ya kutoa kopi na kuchapisha nyaraka mbali mbali.Kwa sasa tunamalizia kuunganisha vyuo vyote katika mkongo wa taifa na kuanza kutumika kubadilishana mfumo wa ufundishaji , amesema ChonyaAmesema kuunganishwa kwa vyuo katika mkongo wa taifa kutasaidia walimu kuwasiliana na kuendesha mafunzo kwa mfumo wa mtandao E- Learning.Tumeona madaktari wanafanya upasuaji kwa njia ya mtandao kwa kushirikiana na wenzao waliopo nje au mkoa mwingine, sasa tunataka na walimu wafikie teknolojia hiyo, alisema.Vyuo vilivyonufaika na msaada huo ni Dakawa, Ilonga, Mandaka, Mhonda, Mrutunguru, Mamire, Ndala, Singachini, Shinyanga na Kabonga Vyuo vingine ni Patandi, Tarime, Mpuguso, Sumbawanga, Mpwapwa, Tukuyu, Morogoro na KorogweAlisema mpaka mwezi Oktoba mwaka huu, vyuo vyote hivyo vitakuwa tayari vimeshaunganishwa kwenye kanzi data na kuanza kufanya kazi.Chonya alisema mpaka sasa wakufunzi 731 wameshapatiwa mafunzo hayo ya Tehama ambapo serikali inaamini hiyo itakuwa chachu katika mapinduzi ya elimu nchini, kwani wanafunzi wataanza kufundishwa teknolojia hiyo ya habari Tehama kwa vitendo tangu elimu ya awali.  <topic>: kitaifa 